Το Ευρωπαϊκό Ένταλμα Σύλληψης: Πρακτική Εφαρμογή- Διαχρονικά ζητήματα και νέες προκλήσεις
Creators: name: Τίκου, Κυριακή Γεωργίου
Publisher: name: Aristotle University of Thessaloniki
Year: 2024
Subjects: Ευρωπαϊκό Ένταλμα Σύλληψης
Απόφαση Πλαίσιο για το ΕΕΣ
Αποχώρηση Ηνωμένου Βασιλείου από την Ένωση
European Arrest Warrant
Framework Decision
Brexit

description: Σκοπός της διπλωματικής μου εργασίας ήταν η μελέτη και η ανάλυση των διαχρονικών ζητημάτων που τίθενται στα πλαίσια εφαρμογής του μηχανισμού για το Ευρωπαϊκό Ένταλμα Σύλληψης αλλά και των νέων προκλήσεων που επέφεραν στο σύστημα της ποινικής διακρατικής συνεργασίας στον ευρωπαϊκό χώρο η αποχώρηση του Ηνωμένου Βασιλείου από την Ευρωπαϊκή Ένωση αλλά και η παραβίαση της αρχής του κράτους δικαίου από ολοένα και περισσότερα κράτη-μέλη. Ειδικότερα, έγινε μια σύντομη αναφορά στις παραδοσιακές μορφές δικαστικής συνεργασίας, ιδίως στον θεσμό της έκδοσης, και στην ανάγκης υπέρβασης του θεσμού αυτού που οδήγησε στην υιοθέτηση της απόφασης πλαισίου για το ευρωπαϊκό ένταλμα σύλληψης (2002/584/ΔΕΥ). Στη συνέχεια, αναλύθηκαν τα βασικά χαρακτηριστικά του μηχανισμού για το Ευρωπαϊκό Ένταλμα Σύλληψης ενώ έγινε ιδιαίτερη αναφορά στην αρχή της αμοιβαίας αναγνώρισης των ποινικών αποφάσεων, η οποία αποτελεί τον ακρογωνιαίο λίθο του Συστήματος για το ΕΕΣ. Έπειτα, επιχειρήθηκε μια αναλυτική επισκόπηση των βασικών διαχρονικών ζητημάτων που ανακύπτουν κατά την έκδοση και την εκτέλεση του Ευρωπαϊκού Εντάλματος Σύλληψης, τα οποία σχετίζονται με τις αρμόδιες προς τούτο αρχές, με το ζήτημα της παράδοσης υπηκόων κρατών μελών σε τρίτες χώρες, με τις δυσκολίες που ανέκυψαν στην πράξη αναφορικά με την άμβλυνση της απαίτησης ύπαρξης διττού αξιοποίνου σε συγκεκριμένες κατηγορίες αδικημάτων, με την προβληματική της αρχής ne bis in idem στην Απόφαση Πλαίσιο για το ΕΕΣ και την ειδικότερη εφαρμογή της αρχής αυτής στις εξωδικαστικές επιλύσεις διαφορών ενώ έμφαση δόθηκε στο ζήτημα του ελλείμματος στην προστασία των θεμελιωδών δικαιωμάτων των εκζητουμένων στην Απόφαση-πλαίσιο. Τέλος, επιχειρήθηκε η ανάλυση δύο κύριων λόγων που δημιουργούν νέες προκλήσεις στην διαδικασία της έκδοσης και της εκτέλεσης Ευρωπαϊκών Ενταλμάτων Σύλληψης, οι οποίοι λόγοι συνίστανται στην συστηματική παραβίαση της αρχής του κράτους δικαίου από κάποια ευρωπαϊκά κράτη και στην εφαρμογή του συστήματος του ΕΕΣ όταν για κάποιο κράτος έχει κινηθεί η διαδικασία που περιγράφει το άρθρο 7 παρ.1 ΣΕΕ αλλά και στη νέα πραγματικότητα που δημιούργησε η αποχώρηση του Ηνωμένου Βασιλείου από την Ευρωπαϊκή Ένωση ενώ έγινε αναφορά και στην Συμφωνία Εμπορίου και Συνεργασίας, η οποία εφαρμόζεται για την ρύθμιση των μελλοντικών σχέσεων της Ένωσης με το Ηνωμένο Βασίλειο στον τομέα της δικαστικής συνεργασίας σε ποινικές υποθέσεις.
description: The purpose of my thesis was the study and analysis of the long-standing issues that arise in the context of the implementation of the European Arrest Warrant mechanism and the new challenges that the withdrawal of the United Kingdom from the European Union and the violation of the principle of the rule of law by more and more member-states have brought to the system of transnational criminal cooperation in the European area. In particular, a brief reference was made to the traditional forms of judicial cooperation, in particular the procedure of extradition, and the need to overcome this particular procedure, which led to the adoption of the Framework Decision on the European Arrest Warrant (2002/584). Subsequently, the main features of the European Arrest Warrant mechanism were analysed, with particular reference to the principle of mutual recognition of criminal decisions, which is the cornerstone of the EAW system. Then, an attempt was made to provide an analytical overview of the main issues that have arisen over time in the issuance and execution of the European Arrest Warrant, which relate to the competent authorities and the issue of surrender of Member State nationals to third countries, the difficulties encountered in practice with regard to the mitigation of the requirement of dual criminality in certain categories of offences, the implementation of the ne bis in idem principle in the Framework Decision and the specific application of this principle to out-of-court dispute resolution, while emphasis was placed on the issue of the lack of protection of the fundamental rights of defendants in the Framework Decision. Finally, an attempt was made to analyse two main reasons that create new challenges in the process of issuing and executing European Arrest Warrants, which are the systematic violation of the rule of law principle by some European States and the application of the EAW system when the procedure described in Article 7(1) TEU has been initiated for a State, as well as the new reality created by the withdrawal of the United Kingdom from the European Union. Reference was also made to the Trade and Cooperation Agreement, which is being implemented to regulate the future relations between the European Union and the United Kingdom in the field of judicial cooperation in criminal matters.